ทองคำปรับฐานทำกำไร
ราคาทองคำปรับตัวลดลงในคืนวันศุกร์ หลังจากมีตัวเลขจ้างงานนอกภาคการเกษตรของสหรัฐอเมริกาออกมาดี
6 ก.พ. 2555

ราคาทองคำปรับตัวลดลงในคืนวันศุกร์ หลังจากมีตัวเลขจ้างงานนอกภาคการเกษตรของสหรัฐอเมริกาออกมาดี 
ทำให้มีแรงเทขายอย่างหนาแน่นจนราคาขึ้นไปทำจุดสูงสุดที่ระดับ 1,761 เหรียญสหรัฐ และราคากลับหลุดลงมาสู่ระดับ 1,743 เหรียญสหรัฐในท้ายตลาด COMEX โดยหลุดลงไปทำจุดต่ำสุดในตลาดอิเล็กทรอนิกส์ที่ระดับ 1,728 เหรียญสหรัฐ
กระทรวงแรงงานสหรัฐเปิดเผยตัวเลขจ้างงานนอกภาคการเกษตร ประจำเดือน ม.ค. พุ่งขึ้นแตะระดับสูงสุดในรอบ 9 เดือนที่ 2.43 แสนตำแหน่ง ซึ่งปรับตัวเพิ่มขึ้นมากกว่าที่นักวิเคราะห์ส่วนใหญ่คาดการณ์ว่าจะเพิ่มขึ้นเพียง 1.451.5 แสนตำแหน่ง หากเศรษฐกิจยังมีการจ้างงานเพิ่มขึ้น ผู้คนที่เคยจะหยุดหางานจะเริ่มกลับมาหางานอีกครั้ง และหากคนเหล่านั้นไม่สามารถหางานได้ อัตราการว่างงานจะสูงขึ้น แต่จนถึง ณ ขณะนี้ก็ยังไม่เกิดปัญหานั้นขึ้น
นักเศรษฐศาสตร์ส่วนใหญ่คาดการณ์ว่า ท้ายที่สุดจะมีการดีดกลับในตลาดแรงงาน ซึ่งอาจเพิ่มอัตราการว่างงานให้สูงขึ้น แต่ก็ต้องมีการจ้างงานมากขึ้นก่อนที่จะเกิดเหตุการณ์เช่นนั้น ขณะที่อัตราว่างงานปรับตัวลดลงเป็นเดือนที่ 5 สู่ระดับต่ำสุดในรอบเกือบ 3 ปีที่ 8.3% จากระดับ 8.5% ของเดือน ธ.ค. ซึ่งสวนทางกับที่นักวิเคราะห์ส่วนใหญ่คาดว่าจะทรงตัว
รายงานของกระทรวงแรงงานสหรัฐระบุว่า กลุ่มนายจ้างในสหรัฐได้เพิ่มการจ้างงานเฉลี่ย 2.01 แสนตำแหน่งต่อเดือนในช่วง 3 เดือนที่ผ่านมา ซึ่งสูงกว่าอัตราเฉลี่ยในแต่ละเดือนของปีที่แล้วอยู่ 5 หมื่นตำแหน่ง โดยอัตราการจ้างงานปรับตัวเพิ่มขึ้นในหลายภาคอุตสาหกรรมที่จ่ายค่าจ้างสูง สำหรับตัวเลขจ้างงานนอกภาคการเกษตรเดือน ม.ค. เป็นข้อมูลที่ตลาดการเงินจับตาดูมากที่สุดในสัปดาห์นี้
นอกจากนี้ ตัวเลขดังกล่าวยังออกมาสอดคล้องกับข้อมูลด้านแรงงานที่มีการเปิดเผยในช่วงก่อนหน้านี้ โดย ADP Employer Services ซึ่งเป็นบริษัทวิจัยด้านตลาดแรงงานในสหรัฐซึ่งระบุว่า ภาคเอกชนทั่วสหรัฐเพิ่มการจ้างงาน 1.7 แสนตำแหน่งในเดือน ม.ค.
แน่นอนว่านี่เป็นข่าวดีสำหรับเศรษฐกิจ แต่ก็ไม่ได้หมายความว่าจะลดโอกาสที่เฟดจะออกมาตรการ QE3 ในช่วงไตรมาสแรก ซึ่งการปรับตัวทางการเงินนั้นดูเหมือนว่าจะทำให้ทองคำเป็นภาวะกระทิงอย่างชัดเจน เนื่องจากสภาพคล่องที่เพิ่มมากขึ้นจะส่งผลให้สกุลเงินดอลลาร์อ่อนค่าลง และเพิ่มความเสี่ยงในภาวะเงินเฟ้อในอนาคต โดยราคาทองคำพุ่งขึ้นอย่างมากในช่วง 2 เดือนครึ่งที่ผ่านมา เพราะฉะนั้นมั่นใจได้ว่านักลงทุนรอที่จะทำกำไร และการรายงานตัวเลขของสหรัฐไม่ได้ทำให้ความหวังของ QE3 หมดไป หรือถ้าจะมีก็แค่ระยะเวลาสั้นๆ ซึ่งตัวเลขที่ออกมาดีนี้ทำให้คลายความกังวลต่อเฟด และคาดว่าการใช้ QE3 ยังคงเก็บไว้ก่อน
วิเคราะห์ราคาทองคำทางเทคนิค
ราคาทองคำปรับตัวลดลงอย่างรวดเร็วในค่ำคืนวันศุกร์ ที่ระดับ 1,748 เหรียญสหรัฐ และ 1,738 เหรียญสหรัฐ ทำให้ราคาลงมาทดสอบแนวรับที่ระดับ 1,721 เหรียญสหรัฐ MTS Gold ยังคาดว่าราคาอาจจะใช้เวลาปรับฐานในช่วงระยะหนึ่ง และดีดกลับ คาดว่าราคาไม่น่าหลุดระดับ 1,700 เหรียญสหรัฐ และ 1,710 เหรียญสหรัฐ ซึ่งเป็นแนวรับสำคัญ Fibonacci Retracement 50% บริเวณแนวต้านแรกที่ระดับ 1,750 และ 1,760 เหรียญสหรัฐ ตามลำดับ โดยแนะนำให้ทยอยเข้าช้อนซื้อในแนวรับสำคัญ ขอให้นักลงทุนบริหารพอร์ตในช่วงที่ราคาทองคำมีการปรับฐานระยะสั้น
MTS Gold มีระบบ Gold Online Plus ซึ่งเป็นระบบส่งคำซื้อขายผ่านอินเทอร์เน็ตที่มีความสะดวกสบายและได้รับการพัฒนาจนมีเทคโนโลยีต่างๆ ก้าวล้ำนำกว่าร้านทองอื่นอย่างมาก ดังนั้นจึงแนะนำให้ท่านใช้ MTS Gold Online Plus ของห้างทองแม่ทองสุก สนใจติดต่อ Call Center 022226222